સફળ વ્યકિતઓ માટે નવરાશનો સમય પણ કામ ઉપરાંતના કામકાજનો સમય બની જતો હોય છે તે લાક્ષણિકતા જોવા મળે છે. અંકિતા માટે પણ એમ જ છે. નવરાશનો, કહો કે હળવાશનો પર્યાય એટલે તેમને માટે અન્યોને ઉપયોગી થાય તેવી પ્રવૃત્તિ કરવી. એટલે તેઓ એક એનજીઓ સાથે સંકળાયાં છે જેમાં તેઓ તેમના સભ્યો પાસેથી ફક્ત ત્રણસો રુપિયા મેળવે છે અને એ રુપિયા તેઓ એવી જરુરિયાતમંદ વ્યક્તિઓને આપે કે જેનાથી તેઓ પગભર બને. 2014થી શરુ કરેલી આ પ્રવૃત્તિમાં અત્યાર સુધીમાં લગભગ 50 લાખ રુપિયા જેવી અમાઉન્ટ ભેગી કરી ચૂક્યાં છે અને 50 હજાર ઉપર લોકોને લાભ મળ્યો છે. સ્વરોજગાર ખડો કરે તે રીતે કામ કરવા માટે કોમ્પ્યૂટર્સ આપવા, સિલાઇ મશીન્સ આપવામાં આવે છે.